title: 2016 m. liepos 18 d. Tarybos sprendimas (ES) 2016/1202, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos generalinėje taryboje dėl Jungtinių Valstijų prašymo atidėti PPO įsipareigojimus siekiant pratęsti buvusiajai Ramiojo vandenyno salų globojamajai teritorijai nustatyto lengvatinio režimo taikymą

text:
23.7.2016

               LT

               Europos Sąjungos oficialusis leidinys

               L 198/43

         TARYBOS SPRENDIMAS (ES) 2016/1202
   2016 m. liepos 18 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos generalinėje taryboje dėl Jungtinių Valstijų prašymo atidėti PPO įsipareigojimus siekiant pratęsti buvusiajai Ramiojo vandenyno salų globojamajai teritorijai nustatyto lengvatinio režimo taikymą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Pasaulio prekybos organizacijos steigimo sutarties (Marakešo sutarties) (toliau – PPO steigimo sutartis) IX straipsnio 3 ir 4 dalyse nustatytos valstybės narės įsipareigojimo, nustatyto PPO steigimo sutartyje arba bet kurioje daugiašalėje prekybos sutartyje, atidėjimo procedūros;

               (2)

               Jungtinėms Valstijoms buvo leista atidėti įsipareigojimus pagal 1994 m. Bendrojo susitarimo dėl muitų tarifų ir prekybos (toliau – GATT 1994) I straipsnio 1 dalį, 2007 m. rugpjūčio 1 d. šis atidėjimas pratęstas laikotarpiui iki 2016 m. gruodžio 31 d.;

               (3)

               vadovaudamosi PPO steigimo sutarties IX straipsnio 3 dalimi Jungtinės Valstijos pateikė prašymą atidėti jų įsipareigojimus pagal GATT 1994 I straipsnio 1 dalį iki 2026 m. gruodžio 31 d. tiek, kiek tai būtina, kad Jungtinės Valstijos galėtų į jų muitų teritoriją importuojamiems reikalavimus atitinkantiems buvusiosios Ramiojo vandenyno salų globojamosios teritorijos (Maršalo Salų Respublikos, Mikronezijos Federacinių Valstijų, Marianos Šiaurinių Salų Sandraugos ir Palau Respublikos) produktams toliau taikyti lengvatinį režimą;

               (4)

               patenkinus Jungtinių Valstijų prašymą atidėti PPO įsipareigojimus nebūtų neigiamai paveikta nei Sąjungos ekonomika, nei prekybos ryšiai su įsipareigojimų atidėjimo lengvatomis besinaudojančiomis šalimis;

               (5)

               todėl tikslinga nustatyti poziciją, kurios Sąjungos vardu turi būti laikomasi PPO generalinėje taryboje – paremti Jungtinių Valstijų prašymą dėl įsipareigojimų atidėjimo,

         PRIĖMĖ ŠĮ SPRENDIMĄ
   1 straipsnis
   Pozicija, kurios Sąjungos vardu turi būti laikomasi Pasaulio prekybos organizacijos generalinėje taryboje, yra paremti Jungtinių Valstijų prašymą atidėti įsipareigojimus pagal 1994 m. Bendrojo susitarimo dėl muitų tarifų ir prekybos I straipsnio 1 dalį iki 2026 m. gruodžio 31 d. laikantis Jungtinių Valstijų prašymo dėl įsipareigojimų atidėjimo sąlygų.
   Šią poziciją pareiškia Komisija.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 18 d.

            Tarybos vardu

            Pirmininkė

         G. MATEČNÁ


title: 2010/807/ES: 2010 m. gruodžio 15 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/006 PL/H.Cegielski-Poznań“ )

text:
28.12.2010

               LT

               Europos Sąjungos oficialusis leidinys

               L 342/19

         EUROPOS PARLAMENTO IR TARYBOS SPRENDIMAS
   2010 m. gruodžio 15 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/006 PL/H.Cegielski-Poznań“)
   (2010/807/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas neviršijant metinės viršutinės 500 mln. EUR ribos.

               (4)

               2010 m. kovo 8 d. Lenkija pateikė paraišką mobilizuoti EGF lėšas dėl darbuotojų atleidimo įmonėje „H. Cegielski-Poznań Poland S.A.“ ir iki 2010 m. rugpjūčio 10 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 114 250 EUR sumą.

               (5)

               Todėl EGF lėšos turėtų būti mobilizuojamos finansinei paramai pagal Lenkijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 114 250 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2010 m. gruodžio 15 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2012 m. birželio 18 d. Tarybos sprendimas 2012/312/BUSP dėl Europos Sąjungos aviacijos saugumo BSGP misijos Pietų Sudane ( EUAVSEC-South Sudan )

text:
19.6.2012

               LT

               Europos Sąjungos oficialusis leidinys

               L 158/17

         TARYBOS SPRENDIMAS 2012/312/BUSP
   2012 m. birželio 18 d.
   dėl Europos Sąjungos aviacijos saugumo BSGP misijos Pietų Sudane
   (EUAVSEC-South Sudan)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Jungtinių Tautų Saugumo Taryba 2011 m. liepos 8 d. priimtoje Rezoliucijoje 1996 (2011) palankiai įvertino tai, kad 2011 m. liepos 9 d. bus sukurta Pietų Sudano Respublika, paskelbus ją nepriklausoma valstybe, ir pabrėžė, kad būtina megzti stipresnes ir aiškiai apibrėžtas Jungtinių Tautų, plėtros agentūrų, dvišalių partnerių ir kitų susijusių veikėjų, regioninių ir subregioninių institucijų bei tarptautinių finansinių institucijų partnerystes, įgyvendinti nacionalines strategijas, kuriomis siekiama veiksmingai kurti institucijas, grindžiamas nacionaline atsakomybe, rezultatyvumu ir abipuse atskaitomybe;

               (2)

               2011 m. birželio 20 d. Taryba sutiko laikytis visapusiško požiūrio į Sudaną ir Pietų Sudaną, siekdama, inter alia, padėti Pietų Sudanui tapti gyvybinga, stabilia ir klestinčia valstybe. Visapusiškame požiūryje kaip trumpalaikė galimybė nurodytas galimas civilinės bendros saugumo ir gynybos politikos (toliau – BSGP) misijos dislokavimas, kad būtų sustiprintas oro uosto saugumas, o kaip vidutinio laikotarpio galimybė – parama platesniam sienų valdymui Pietų Sudane;

               (3)

               2011 m. liepos 19 d. Pietų Sudano Vyriausybės vardu Pietų Sudano transporto ir kelių ministras Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) išsiuntė laišką, kuriame palankiai įvertino Sąjungos pasiūlymą prisidėti prie saugumo Džubos tarptautiniame oro uoste stiprinimo, kad jis pasiektų tarptautiniu mastu pripažintus standartus, dislokuojant BSGP misiją;

               (4)

               2012 m. sausio 23 d. Taryba patvirtino Europos Sąjungos aviacijos saugumo BSGP misijos Pietų Sudane (EUAVSEC-South Sudan) krizių valdymo koncepciją;

               (5)

               vykdant EUAVSEC-South Sudan, turėtų pradėti veikti Nuolatinės stebėsenos centras;

               (6)

                  EUAVSEC-South Sudan bus vykdoma tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties (toliau – ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Misija
   Sąjunga įsteigia Europos Sąjungos aviacijos saugumo BSGP misiją Pietų Sudane (EUAVSEC-South Sudan).
   2 straipsnis
   Tikslai
   1.   EUAVSEC-South Sudan strateginis tikslas yra prisidėti prie tvaraus ir veiksmingo Džubos tarptautinio oro uosto veikimo pasiekiant priimtinus saugumo pajėgumus remiantis vietine atsakomybe ir laikantis tarptautinių standartų ir taikytinos geriausios praktikos.
   2.   Visų pirma EUAVSEC-South Sudan prisidės prie aviacijos saugumo, sienų kontrolės ir teisės vykdymo Džubos tarptautiniame oro uoste stiprinimo, taikant viešąją priežiūrą ir laikantis žmogaus teisių standartų.
   3 straipsnis
   Uždaviniai
   1.   Siekiant 2 straipsnyje išdėstytų tikslų EUAVSEC-South Sudan:

               a)

               padeda Pietų Sudano Vyriausybei ir kitoms atitinkamoms Pietų Sudano tarnyboms organizuoti su aviacijos saugumu susijusius reikalus Transporto ministerijoje ir Džubos tarptautiniame oro uoste ir jas konsultuoja;

               b)

               padeda Pietų Sudano Vyriausybei ir kitoms atitinkamoms Pietų Sudano tarnyboms rengti, priimti ir įgyvendinti:

                           —

                           Pietų Sudano civilinės aviacijos administracijos aviacijos saugumo programas ir planus;

                           —

                           aviacijos saugumo programas, planus ir atitinkamas standartines veiklos procedūras Džubos tarptautiniame oro uoste ir teikia konsultacijas dėl jų.

               c)

               padeda gerinti tarnautojų, dalyvaujančių aviacijos saugumo operacijose, veiklos rezultatus pagal Tarptautinės civilinės aviacijos organizacijos (toliau – ICAO) standartus ir jos rekomenduojamas procedūras, rengdama mokymus, kuruodama, stebėdama, konsultuodama, teikdama pagalbą bei derindama veiksmus;

               d)

               remia Pietų Sudano pasiekimų tvarumą ir ilgalaikį gyvybingumą dirbdama su kitais Sąjungos ir tarptautiniais suinteresuotaisiais subjektais;

               e)

               padeda skatinti Džubos tarptautiniame oro uoste veiklą vykdančių komercinių ir privačių subjektų informuotumą saugumo klausimais.

         2.   EUAVSEC-South Sudan nevykdo jokios vykdomosios funkcijos.
   4 straipsnis
   Pavaldumo tvarka ir struktūra
   1.   EUAVSEC-South Sudan, kaip krizių valdymo operacijai, nustatoma viena pavaldumo tvarka.
   2.   EUAVSEC-South Sudan būstinė yra Džuboje.
   3.   EUAVSEC-South Sudan parengiamojo etapo metu misijos vadovui padeda planavimo grupė, sudaryta iš darbuotojų, kurių reikia pasirengimo misijai užduotims atlikti.
   4.   Įgyvendinimo etapo metu EUAVSEC-South Sudan struktūra yra tokia:

               a)

               misijos vadovas;

               b)

               planavimo ir operacijų padalinys, įskaitant mokymo pajėgumus;

               c)

               paramos misijai padalinys;

               d)

               atskaitomybės, saugumo ir politinis patariamasis bei visuomenės informavimo komponentai.

         5 straipsnis
   Civilinės operacijos vadas
   1.   Civilinių operacijų planavimo ir vykdymo centro (toliau – CPCC) direktorius yra EUAVSEC-South Sudan civilinės operacijos vadas.
   2.   Civilinės operacijos vadas, kurio politinę kontrolę vykdo ir kurio veiklos strategiją nustato Politinis ir saugumo komitetas (toliau – PSK) bendrai vadovaujant Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), strateginiu lygiu vadovauja EUAVSEC-South Sudan ir vykdo jos kontrolę.
   3.   Civilinės operacijos vadas vykdant operacijas užtikrina tinkamą ir veiksmingą Tarybos sprendimų ir PSK sprendimų įgyvendinimą, įskaitant strateginiu lygiu reikiamų nurodymų misijos vadovui davimą, pastarąjį konsultuodamas bei teikdamas jam techninę pagalbą.
   4.   Civilinės operacijos vadas atsiskaito Tarybai per vyriausiąjį įgaliotinį.
   5.   Visi komandiruoti darbuotojai lieka visiškai pavaldūs siunčiančiosios valstybės nacionalinėms valdžios institucijoms ar atitinkamai Sąjungos institucijai. Nacionalinės valdžios institucijos perduoda savo personalo, grupių ir padalinių operacinį valdymą (OPCON) civilinės operacijos vadui.
   6.   Civilinės operacijos vadui tenka bendra atsakomybė užtikrinti, kad būtų tinkamai atlikta Sąjungos pareiga rūpintis savo personalu.
   7.   Civilinės operacijos vadas, Europos Sąjungos specialusis įgaliotinis Sudane ir Pietų Sudane (toliau – ES specialusis įgaliotinis) bei Sąjungos delegacijos Pietų Sudane vadovas prireikus tarpusavyje konsultuojasi.
   6 straipsnis
   Misijos vadovas
   1.   Misijos vadovas yra atsakingas už EUAVSEC-South Sudan, jai vadovauja ir vykdo jos kontrolę veiksmų vietoje bei yra tiesiogiai pavaldus civilinės operacijos vadui.
   2.   Misijos vadovas vadovauja civilinės operacijos vado paskirtiems prisidedančiųjų valstybių personalui, grupėms ir padaliniams, juos kontroliuoja, taip pat prisiima administracinę ir logistinę atsakomybę, be kita ko, už EUAVSEC-South Sudan suteiktą turtą, išteklius ir informaciją.
   3.   Misijos vadovas teikia nurodymus visam EUAVSEC-South Sudan personalui dėl veiksmingo EUAVSEC-South Sudan vykdymo veiksmų vietoje, būdamas atsakingas už EUAVSEC-South Sudan koordinavimą bei kasdienį administravimą ir laikydamasis civilinės operacijos vado nurodymų strateginiu lygiu.
   4.   Misijos vadovas yra atsakingas už EUAVSEC-South Sudan biudžeto įvykdymą. Šiuo tikslu misijos vadovas pasirašo sutartį su Komisija.
   5.   Misijos vadovas yra atsakingas už personalo drausmės kontrolę. Komandiruotam personalui drausmines priemones taiko atitinkama nacionalinė valdžios institucija arba Sąjungos institucija.
   6.   Misijos vadovas atstovauja EUAVSEC-South Sudan operacijų srityje ir užtikrina tinkamą informavimą apie EUAVSEC-South Sudan.
   7.   Misijos vadovas atitinkamai koordinuoja savo veiklą su kitais Sąjungos subjektais veiksmų vietoje. Nedarant poveikio pavaldumo tvarkai, misijos vadovui politines gaires vietos lygiu teikia ES specialusis įgaliotinis, glaudžiai derinant veiklą su Sąjungos delegacijos Pietų Sudane vadovu.
   7 straipsnis
   Darbuotojai
   1.   EUAVSEC-South Sudan sudaro visų pirma valstybių narių, Sąjungos institucijų arba Europos išorės veiksmų tarnybos (toliau – EIVT) komandiruoti darbuotojai. Kiekviena valstybė narė, Sąjungos institucija arba EIVT padengia išlaidas, susijusias su visais jų komandiruotais darbuotojais, įskaitant kelionės į veiklos vykdymo vietą bei grįžimo iš jos išlaidas, atlyginimus, sveikatos draudimą ir išmokas, išskyrus skiriamus dienpinigius.
   2.   Personalo narį komandiravusi valstybė, Sąjungos institucija ar EIVT yra atsakinga už personalo nario pateiktas arba su juo susijusias pretenzijas ir už bylos iškėlimą komandiruotam asmeniui.
   3.   Jeigu valstybių narių komandiruoti darbuotojai reikiamų funkcijų įvykdyti negali, EUAVSEC-South Sudan pagal sutartį įdarbina tarptautinius ir vietos darbuotojus. Išimtinai, pagrįstais atvejais nesant tinkamų pareiškimų iš valstybių narių, prireikus gali būti įdarbinami dalyvaujančių trečiųjų valstybių piliečiai su jais sudarant sutartį.
   4.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias misijos vadovas sudaro su personalo nariais.
   8 straipsnis
   EUAVSEC-South Sudan ir jos personalo statusas

      EUAVSEC-South Sudan ir jos personalo statusui, atitinkamais atvejais įskaitant privilegijas, imunitetus ir kitas papildomas garantijas, būtinas EUAVSEC-South Sudan įvykdymui ir sklandžiam funkcionavimui, taikomas susitarimas, sudarytas pagal ES sutarties 37 straipsnį ir laikantis Sutarties dėl Europos Sąjungos veikimo 218 straipsnyje nustatytos procedūros.
   9 straipsnis
   Politinė priežiūra ir strateginis vadovavimas
   1.   PSK Tarybos ir vyriausiojo įgaliotinio atsakomybe vykdo EUAVSEC-South Sudan politinę kontrolę ir strateginį vadovavimą jai. Taryba įgalioja PSK priimti atitinkamus sprendimus pagal ES sutarties 38 straipsnio trečią pastraipą. Šis įgaliojimas apima įgaliojimus vyriausiojo įgaliotinio siūlymu skirti misijos vadovą bei iš dalies keisti operacijų koncepciją (CONOPS) ir operacijų planą (OPLAN). Tarybai paliekami įgaliojimai spręsti dėl EUAVSEC-South Sudan tikslų ir jos nutraukimo.
   2.   PSK reguliariai atsiskaito Tarybai.
   3.   PSK reguliariai ir prireikus teikiamos civilinio operacijų vado ir misijos vadovo ataskaitos jų atsakomybei tenkančiais klausimais.
   10 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo savarankiškumui ir jos bendrai institucinei struktūrai, trečiosios valstybės gali būti kviečiamos prisidėti prie EUAVSEC-South Sudan su sąlyga, kad jos padengia su savo komandiruotais darbuotojais susijusias išlaidas, įskaitant atlyginimus, draudimą nuo visų rizikos rūšių, dienpinigius ir kelionės į Pietų Sudaną bei grįžimo iš jo išlaidas, taip pat prireikus prisideda prie EUAVSEC-South Sudan einamųjų išlaidų padengimo.
   2.   Prie EUAVSEC-South Sudan prisidedančios trečiosios valstybės turi tas pačias teises ir pareigas administruojant kasdienę EUAVSEC-South Sudan veiklą, kaip ir valstybės narės.
   3.   Taryba įgalioja PSK priimti atitinkamus sprendimus dėl siūlomų įnašų priėmimo ir įsteigti Prisidedančiųjų valstybių komitetą.
   4.   Išsami trečiųjų valstybių dalyvavimo tvarka nustatoma susitarimais, kurie sudaromi pagal ES sutarties 37 straipsnį, ir prireikus papildomu techniniu susitarimu. Jei Sąjunga ir trečioji valstybė sudaro susitarimą, nustatantį tos trečiosios valstybės dalyvavimo Sąjungos krizių valdymo operacijose sąlygas, to susitarimo nuostatos taikomos vykdant EUAVSEC-South Sudan.
   11 straipsnis
   Saugumas
   1.   Civilinės operacijos vadas vadovauja misijos vadovo vykdomam saugumo priemonių planavimui ir užtikrina, kad EUAVSEC-South Sudan jas tinkamai bei veiksmingai įgyvendintų pagal 5 straipsnį.
   2.   Misijos vadovas yra atsakingas už EUAVSEC-South Sudan saugumą ir už tai, kad būtų laikomasi EUAVSEC-South Sudan taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal ES sutarties V antraštinę dalį ir ją papildančius dokumentus, saugumo.
   3.   Misijos vadovui padeda misijos saugumo pareigūnas, kuris yra atskaitingas misijos vadovui ir taip pat palaiko glaudžius darbinius santykius su EIVT.
   4.   Pagal OPLAN EUAVSEC-South Sudan darbuotojai, prieš pradėdami eiti pareigas, dalyvauja privalomuose mokymo saugumo klausimais kursuose. Jie taip pat reguliariai dalyvauja kvalifikacijos kėlimo mokymuose misijos vietoje, kuriuos organizuoja misijos saugumo pareigūnas.
   5.   Misijos vadovas užtikrina ES įslaptintos informacijos apsaugą pagal 2011 m. kovo 31 d. Tarybos sprendimą 2011/292/ES dėl ES įslaptintos informacijos apsaugai užtikrinti skirtų saugumo taisyklių (1).
   12 straipsnis
   Nuolatinės stebėsenos centras
   Siekiant vykdyti EUAVSEC-South Sudan, savo veiklą pradeda Nuolatinės stebėsenos centras.
   13 straipsnis
   Finansinės nuostatos
   1.   Orientacinė finansavimo suma, skirta su EUAVSEC-South Sudan susijusioms išlaidoms padengti, yra 12 500 000 EUR.
   2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras.
   3.   Dalyvaujančių trečiųjų valstybių ir priimančiosios šalies bei kaimyninių šalių subjektams leidžiama dalyvauti konkursuose dėl sutarčių sudarymo. Komisijai pritarus, misijos vadovas su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais gali sudaryti techninius susitarimus dėl įrangos, paslaugų ir patalpų teikimo EUAVSEC-South Sudan.
   4.   Finansinės priemonės turi atitikti EUAVSEC-South Sudan veiklos reikalavimus, įskaitant įrangos suderinamumą ir jos grupių sąveikumą.
   5.   Vykdydamas savo sudarytą sutartį misijos vadovas už veiklą yra visiškai atskaitingas Komisijai ir veikia jai prižiūrint.
   6.   Su EUAVSEC-South Sudan susijusios išlaidos padengiamos nuo misijos vadovo paskyrimo dienos.
   14 straipsnis
   Sąjungos reagavimo veiksmų suderinamumas ir koordinavimas
   1.   Vyriausiasis įgaliotinis užtikrina šio sprendimo įgyvendinimo atitiktį Sąjungos išorės veiksmų visumai, be kita ko, Sąjungos vystymo programoms.
   2.   Nedarant poveikio pavaldumo tvarkai, misijos vadovas savo veiksmus glaudžiai derina su Sąjungos delegacija Džuboje, kad būtų užtikrintas Sąjungos veiksmų Pietų Sudane nuoseklumas.
   3.   Misijos vadovas glaudžiai derina veiksmus su Pietų Sudane veikiančiomis valstybėmis narėmis.
   15 straipsnis
   Informacijos teikimas
   1.   Vadovaujantis Sprendimu 2011/292/ES, vyriausiasis įgaliotinis įgaliojamas atitinkamais atvejais ir pagal EUAVSEC-South Sudan reikmes teikti su šiuo sprendimu susijusioms trečiosioms valstybėms EUAVSEC-South Sudan parengtą ES įslaptintą informaciją, pažymėtą ne aukštesnio kaip „CONFIDENTIEL UE / ES CONFIDENTIAL“ lygio slaptumo žyma.
   2.   Vadovaujantis Sprendimu 2011/292/ES, vyriausiasis įgaliotinis taip pat įgaliojamas, atsižvelgiant į EUAVSEC-South Sudan su veikla susijusias reikmes, teikti Jungtinėms Tautoms (JT) ir ICAO EUAVSEC-South Sudan parengtą ES įslaptintą informaciją, pažymėtą ne aukštesnio kaip „RESTREINT UE / ES RESTRICTED“ lygio slaptumo žyma. Šiuo tikslu parengiami vyriausiojo įgaliotinio ir JT bei ICAO kompetentingų organų susitarimai.
   3.   Atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti priimančiajai valstybei EUAVSEC-South Sudan parengtą ES įslaptintą informaciją, pažymėtą ne aukštesnio kaip „RESTREINT UE / ES RESTRICTED“ lygio slaptumo žyma, laikantis Sprendimo 2011/292/ES. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
   4.   Vyriausiajam įgaliotiniui leidžiama teikti su šiuo sprendimu susijusioms trečiosioms valstybėms neįslaptintus ES dokumentus, susijusius su Tarybos svarstymais dėl EUAVSEC-South Sudan, kuriems pagal Tarybos darbo tvarkos taisyklių (2) 6 straipsnio 1 dalį taikomas profesinės paslapties reikalavimas.
   5.   Vyriausiasis įgaliotinis 1–4 dalyse nurodytus įgaliojimus ir kompetenciją sudaryti 2 ir 3 dalyse nurodytus susitarimus gali suteikti asmenims, kurie yra jam pavaldūs, civiliniam operacijų vadui ir (arba) misijos vadovui.
   16 straipsnis
   Įsigaliojimas ir galiojimo trukmė
   Šis sprendimas įsigalioja jo priėmimo dieną.
   Jis galioja 19 mėnesių.

      Priimta Liuksemburge 2012 m. birželio 18 d.

            Tarybos vardu

            Pirmininkė

         M. GJERSKOV

      (1)  OL L 141, 2011 5 27, p. 17.

      (2)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


24.3.2017

               LT

               Europos Sąjungos oficialusis leidinys

               C 93/159

         P7_TA(2014)0053
   Prašymas atšaukti Parlamento nario Zbigniewo Ziobro imunitetą
   2014 m. vasario 4 d. Europos Parlamento sprendimas dėl prašymo atšaukti Zbigniewo Ziobro imunitetą (2013/2189(IMM))
   (2017/C 093/30)

      Europos Parlamentas,

               —

               atsižvelgdamas į prašymą atšaukti Zbigniewo Ziobro imunitetą, kurį Lenkijos Respublikos generalinis prokuroras 2013 m. birželio 24 d. pateikė remdamasis Varšuvos miesto centro apygardos teismo V (baudžiamųjų bylų) skyriuje nagrinėjama baudžiamąja byla [bylos Nr. V K199/12] ir kuris buvo paskelbtas per 2013 m. rugsėjo 9 d. plenarinį posėdį,

               —

               atsižvelgdamas į Zbigniewo Ziobro paaiškinimus, kaip nurodyta Darbo tvarkos taisyklių 7 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),

               —

               atsižvelgdamas į Lenkijos Respublikos konstitucijos 105 straipsnį,

               —

               atsižvelgdamas į Darbo tvarkos taisyklių 6 straipsnio 1 dalį ir 7 straipsnį,

               —

               atsižvelgdamas į Teisės reikalų komiteto pranešimą (A7-0045/2014),

               A.

               kadangi Lenkijos Respublikos generalinis prokuroras, atsižvelgdamas į teisinius veiksmus, susijusius su tariama nusikalstama veika, yra pateikęs prašymą atšaukti Europos Parlamento nario Zbigniewo Ziobro parlamentinį imunitetą;

               B.

               kadangi generalinio prokuroro prašymas susijęs su veika, už kurią pagal Lenkijos baudžiamojo kodekso 212 straipsnio 1 ir 2 dalis keliama baudžiamoji byla remiantis nukentėjusiojo skundu;

               C.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               D.

               kadangi, remiantis Protokolo dėl Europos Sąjungos privilegijų ir imunitetų 9 straipsniu, Europos Parlamento nariai savo valstybės teritorijoje naudojasi imunitetais, kurie toje valstybėje yra suteikiami parlamento nariams;

               E.

               kadangi, remiantis Lenkijos Respublikos konstitucijos 105 straipsniu, Seimo narys negali būti traukiamas atsakomybėn už savo veiklą, kuri naudojantis Seimo nario mandatu buvo vykdoma šio mandato galiojimo laikotarpiu ar jam pasibaigus. Už tokią veiklą Seimo narys gali būti atskaitingas tik Seimui, o tuo atveju, kai jis pažeidžia trečiųjų šalių teises, byla teisme jam gali būti iškelta tik pritarus Seimui;

               F.

               kadangi konkrečiu atveju dėl to, ar atšaukti imunitetą, sprendžia tik Parlamentas; kadangi Parlamentas, priimdamas sprendimą dėl to, ar atšaukti Parlamento nario imunitetą, gali racionaliai atsižvelgti į jo poziciją (2);

               G.

               kadangi tariama veika nėra tiesiogiai ir akivaizdžiai susijusi su Zbigniewo Ziobro atliekamomis Europos Parlamento nario pareigomis ir nėra nuomonė, kuri buvo pareikšta, ar balsas, atiduotas jam einant Europos Parlamento nario pareigas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               H.

               kadangi Zbigniewui Ziobro iškelta baudžiamoji byla nesusijusi su jo, kaip Europos Parlamento nario, pozicija;

               I.

               kadangi šiuo atveju Parlamentas nerado jokių fumus persecutionis įrodymų, t. y. nesama pakankamai rimtų ir tikslių įtarimų, kad byla iškelta siekiant atitinkamam Parlamento nariui pakenkti politiškai;

               J.

               kadangi prašymas pateiktas priešieškinio pagrindu ir kadangi tokiame kontekste priėmus sprendimą neatšaukti Parlamento nario imuniteto kita privati šalis negalėtų siekti bylos nagrinėjimo teisme, kad apsigintų;

               1.

               nusprendžia atšaukti Zbigniewo Ziobro imunitetą;

               2.

               paveda Pirmininkui nedelsiant perduoti šį sprendimą ir savo kompetentingo komiteto pranešimą kompetentingai Lenkijos Respublikos valdžios institucijai ir Zbigniewui Ziobro.

      (1)  1964 m. gegužės 12 d. Sprendimas Wagner/Fohrmann ir Krier (101/63, [1964], Rink. p. 195); 1986 m. liepos 10 d. Sprendimas Wybot/Faure ir kt. (149/85, [1986], Rink. p. 2391); 2008 m. spalio 15 d. Sprendimas Mote/Parlamentas (T-345/05, [2008], Rink. p. II-2849); 2008 m. spalio 21 d. Sprendimas Marra/De Gregorio ir Clemente (sujungtos bylos C-200/07 ir C-201/07, [2008], Rink. p. I-7929); 2010 m. kovo 19 d. Sprendimas Gollnisch/Parlamentas (T-42/06, [2010], Rink. p. II-1135); 2011 m. rugsėjo 6 d. Sprendimas Patriciello (C-163/10, [2011], Rink. p. I-7565).

      (2)  Byla T-345/05 Mote prieš Parlamentą [2008], rink. p. II-2849, 28 punktas.


title: 2005 m. sausio 31 d. Tarybos sprendimas 2005/81/BUSP, pratęsiantis Europos Sąjungos policijos misijos (ESPM) Bosnijoje ir Hercegovinoje vadovo–policijos komisaro mandatą

text:
2.2.2005

               LT

               Europos Sąjungos oficialusis leidinys

               L 29/48

      TARYBOS SPRENDIMAS 2005/81/BUSP
   2005 m. sausio 31 d.
   pratęsiantis Europos Sąjungos policijos misijos (ESPM) Bosnijoje ir Hercegovinoje vadovo–policijos komisaro mandatą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 23 straipsnio 2 dalį,
   atsižvelgdama į 2002 m. kovo 11 d. Tarybos bendruosius veiksmus 2002/210/BUSP dėl Europos Sąjungos policijos misijos (1) (ESPM), ypač į jų 4 straipsnį,
   atsižvelgdama į 2004 m. vasario 23 d. Tarybos sprendimą 2004/188/BUSP dėl ESPM vadovo–policijos komisaro skyrimo (2),
   kadangi:

               (1)

               2004 m. vasario 23 d. Taryba priėmė Sprendimą 2004/188/BUSP dėl p. Bartholomew Kevin Carty skyrimo ESPM vadovu–policijos komisaru vieneriems metams nuo 2004 m. kovo 1 d.

               (2)

               Sprendimo 2004/188/BUSP galiojimas baigiasi 2005 m. kovo 1 d.

               (3)

               Generalinis sekretorius–vyriausiasis įgaliotinis pasiūlė pratęsti komisaro Bartholomew Kevin Carty, ESPM vadovo–policijos komisaro mandatą iki 2005 m. gruodžio 31 d.

               (4)

               Todėl ESPM vadovo–policijos komisaro mandatas turėtų būti pratęstas,

         NUSPRENDĖ:
   1 straipsnis
   Šiuo sprendimu p. Bartholomew Kevin CARTY, ESPM vadovo–policijos komisaro mandatas pratęsiamas iki 2005 m. gruodžio 31 d.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. sausio 31 d.

            Tarybos vardu

            Pirmininkas

         J. ASSELBORN

      (1)  OL L 70, 2002 3 13, p. 1. Bendrieji veiksmai su paskutiniais pakeitimais, padarytais Bendraisiais veiksmais 2003/188/BUSP (OL L 73, 2003 3 19, p. 9).

      (2)  OL L 58, 2004 2 26, p. 27.


title: 2014/317/Euratomas: 2013 m. lapkričio 15 d. Tarybos sprendimas dėl pritarimo, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

text:
4.6.2014

               LT

               Europos Sąjungos oficialusis leidinys

               L 165/5

         TARYBOS SPRENDIMAS
   2013 m. lapkričio 15 d.
   dėl pritarimo, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

      (2014/317/Euratomas)

   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               2012 m. rugsėjo 24 d. Taryba įgaliojo Komisiją pradėti derybas su Albanijos Respublika dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo;

               (2)

               tos derybos sėkmingai užbaigtos ir Protokolą pasikeičiant laiškais 2013 m. rugpjūčio 1 d. patvirtino Albanijos valdžios institucijos;

               (3)

               turėtų būti pritarta tam, kad Europos Komisija sudarytų Protokolą tais klausimais, kurie priklauso Europos atominės energijos bendrijos kompetencijai;

               (4)

               Protokolo pasirašymui ir sudarymui taikoma atskira procedūra tais klausimais, kurie priklauso Sąjungos ir jos valstybių narių kompetencijai,

         PRIĖMĖ ŠĮ SPRENDIMĄ:
   Vienintelis straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą.
   Protokolo tekstas pridedamas prie sprendimo dėl jo pasirašymo.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS


title: 2016 m. rugsėjo 29 d. Tarybos sprendimas (ES) 2016/1764 dėl pozicijos, kurios Europos Sąjunga turi laikytis ES ir ICAO jungtiniame komitete dėl Sprendimo dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, priedo dėl oro eismo valdymo priėmimo

text:
4.10.2016

               LT

               Europos Sąjungos oficialusis leidinys

               L 269/14

         TARYBOS SPRENDIMAS (ES) 2016/1764
   2016 m. rugsėjo 29 d.
   dėl pozicijos, kurios Europos Sąjunga turi laikytis ES ir ICAO jungtiniame komitete dėl Sprendimo dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, priedo dėl oro eismo valdymo priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2012 m. kovo 29 d. įsigaliojo Europos Sąjungos ir Tarptautinės civilinės aviacijos organizacijos (ICAO) bendradarbiavimo memorandumas, kuriuo grindžiamas glaudesnis bendradarbiavimas (1) (toliau – bendradarbiavimo memorandumas);

               (2)

               pagal bendradarbiavimo memorandumo 7.3 punkto c papunktį Jungtinis komitetas, įsteigtas pagal bendradarbiavimo memorandumo 7.1 punktą, gali priimti bendradarbiavimo memorandumo priedus;

               (3)

               tikslinga nustatyti poziciją, kurios Sąjunga turi laikytis Jungtiniame komitete dėl bendradarbiavimo memorandumo priedo dėl oro eismo valdymo priėmimo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis ES ir ICAO jungtiniame komitete dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas (toliau – bendradarbiavimo memorandumas), priedo dėl oro eismo valdymo priėmimo, kaip nurodyta bendradarbiavimo memorandumo 7.3 punkto c papunktyje, grindžiama prie šio sprendimo pridėtu ES ir ICAO jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 29 d.

            Tarybos vardu

            Pirmininkas

         P. ŽIGA

      (1)  OL L 232, 2011 9 9, p. 2.

      ES IR ICAO JUNGTINIO KOMITETO SPRENDIMO PROJEKTAS
      … m. … … d.
      dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, priedo dėl oro eismo valdymo priėmimo
      ES IR ICAO JUNGTINIS KOMITETAS,
      atsižvelgdamas į 2012 m. kovo 29 d. įsigaliojusį Europos Sąjungos ir Tarptautinės civilinės aviacijos organizacijos bendradarbiavimo memorandumą, kuriuo grindžiamas glaudesnis bendradarbiavimas (toliau – bendradarbiavimo memorandumas), ypač į jo 7.3 punkto c papunktį,
      kadangi tikslinga į bendradarbiavimo memorandumą įtraukti priedą dėl oro eismo valdymo,
      PRIĖMĖ ŠĮ SPRENDIMĄ:
      1 straipsnis
      Priimamas šio sprendimo priedas ir jis yra neatskiriama bendradarbiavimo memorandumo dalis.
      2 straipsnis
      Šis sprendimas įsigalioja jo priėmimo dieną.

         Priimta …

               ES ir ICAO jungtinio komiteto vardu

               Pirmininkai

      PRIEDAS
      DĖL ORO EISMO VALDYMO
      1.   Tikslai

      1.1.   Šalys susitaria bendradarbiauti oro eismo valdymo ir oro navigacijos paslaugų (toliau – ATM/ANS) srityje pagal Europos Sąjungos (ES) ir Tarptautinės civilinės aviacijos organizacijos (ICAO) bendradarbiavimo memorandumą, pasirašytą 2011 m. balandžio 28 d. Monrealyje ir 2011 m. gegužės 4 d. Briuselyje.
      1.2.   Vykdydamos įsipareigojimą visuotiniu mastu suderinti standartų ir rekomenduojamos praktikos reikalavimus dėl ATM/ANS ir užtikrinti visuotinę naujų ATM/ANS srities technologijų bei sistemų sąveiką, Šalys susitaria glaudžiai bendradarbiauti vadovaudamosi skaidrumo ir dialogo principais ir koordinuoti savo veiklą ATM/ANS srityje.
      2.   Taikymo sritis

      2.1.   Siekdamos šio priedo 1 straipsnyje nurodytų tikslų, Šalys susitaria bendradarbiauti toliau nurodytose srityse:

                  —

                  palaikydamos nuolatinį dialogą abiem Šalims svarbiais ATM/ANS klausimais;

                  —

                  nuolat keisdamosi svarbia ATM/ANS informacija ir taip užtikrindamos skaidrumą;

                  —

                  dalyvaudamos su ATM/ANS susijusioje veikloje;

                  —

                  stebėdamos ir vertindamos, kaip valstybės laikosi ICAO standartų ir rekomenduojamos praktikos ATM/ANS srityje;

                  —

                  bendradarbiaudamos reguliavimo ir standartų nustatymo klausimais;

                  —

                  bendradarbiaudamos rengiant ir įgyvendinant ICAO pasaulinį oro navigacijos planą ir jo aviacijos sistemos blokų atnaujinimo metodiką;

                  —

                  rengdamos ir teikdamos techninės pagalbos projektus ir programas;

                  —

                  skatindamos regionų bendradarbiavimą, visų pirma ICAO Europos (EUR) regione, ypač atsižvelgdamos į pasiektus Bendro Europos dangaus (BED) kūrimo bei įgyvendinimo rezultatus ir į Europos aviacijos saugos agentūros (EASA) veiklą, susijusią su ATM/ANS klausimais, ir

                  —

                  vykdydamos atitinkamų ATM/ANS sričių techninių ekspertų mainus.

            3.   Įgyvendinimas

      3.1.   Šalys gali nustatyti darbo tvarką, kurioje nustatomi tarpusavyje suderinti mechanizmai ir procedūros, kad būtų galima veiksmingai bendradarbiauti šio priedo 2.1 punkte nurodytose srityse. Tą darbo tvarką nustato pagal bendradarbiavimo memorandumo 7 straipsnį įsteigtas Jungtinis komitetas.
      3.2.   Bendradarbiavimo veiklą pagal šį priedą Šalių vardu vykdo ICAO Oro navigacijos biuras ir Europos Komisija. Atitinkamais atvejais Europos Komisija gali pasitelkti ES valstybes nares ir Europos organizacijas, įskaitant EASA, bendrą įmonę SESAR, SESAR diegimo administratorių ir Eurokontrolę.
      4.   Dialogas

      4.1.   Šalys reguliariai rengia susitikimus ir (arba) telekonferencijas, siekdamos aptarti joms abiem svarbius ATM/ANS klausimus ir prireikus, jei tikslinga, koordinuoti veiklą.
      5.   Skaidrumas ir keitimasis informacija

      5.1.   Šalys, palaikydamos santykius su trečiosiomis šalimis, pagal savo taikytinas taisykles skatina užtikrinti skaidrumą ATM/ANS srityje.
      5.2.   Vykdydamos bendrą veiklą ir bendradarbiaudamos ATM/ANS srityje, Šalys, nedarydamos poveikio savo taikytinoms taisyklėms, keičiasi svarbiais ir tinkamais duomenimis, informacija bei dokumentais ir sudaro viena kitai palankias sąlygas dalyvauti susitikimuose.
      5.3.   Siekdama šio tikslo, kiekviena Šalis nustato keitimosi informacija procedūras, kurias taikant pagal bendradarbiavimo memorandumo 6 punktą užtikrinamas iš kitos Šalies gautos informacijos konfidencialumas.
      6.   Dalyvavimas ATM/ANS veikloje

      6.1.   Kad būtų užtikrintas glaudus bendradarbiavimas ir veiksmų koordinavimas, kiekviena Šalis, įgyvendindama šį priedą, atitinkamais atvejais kviečia kitą Šalį, laikantis nustatytų procedūrinių taisyklių, stebėtojo teisėmis dalyvauti su ATM/ANS susijusioje veikloje ir susitikimuose.
      7.   Keitimasis ATM/ANS informacija ir analizės duomenimis

      7.1.   Nedarydamos poveikio savo taikytinoms taisyklėms ir laikydamosi parengsimos atitinkamos darbo tvarkos, Šalys keičiasi ATM/ANS informacija bei duomenimis ir remiantis ta informacija bei duomenimis atliktos analizės duomenimis.
      7.2.   Šalys glaudžiai bendradarbiauja vykdydamos veiksmus, kuriais siekiama ES ir kitose valstybėse užtikrinti, kad būtų veiksmingiau laikomasi standartų ir rekomenduojamos praktikos. Toks bendradarbiavimas apima keitimąsi informacija, sąlygų suinteresuotų Šalių dialogui gerinimą ir visos su technine pagalba susijusios veiklos koordinavimą.
      7.3.   Atsižvelgdama į veiklos rezultatų peržiūros ir tikslų nustatymo srities veiklos ir Europos oro eismo valdymo pagrindinio plano įgyvendinimo stebėsenos rezultatus, ES padeda ICAO formuoti visuotinį veiklos rezultatais grindžiamą požiūrį ir visuotinį požiūrį į ICAO pasaulinio oro navigacijos plano bei jo aviacijos sistemos blokų atnaujinimo metodikos įgyvendinimo stebėseną. Formuodama visuotinį požiūrį, ICAO sudaro sąlygas tinkamu būdu ir geriausiai naudotis ES turima ar rengiama medžiaga, kuri gaunama kuriant ir įgyvendinant BED.
      8.   Reguliavimo ir standartų nustatymo klausimai

      8.1.   Kiekviena Šalis užtikrina, kad kita Šalis būtų nuolat informuojama apie visus atitinkamus įstatymus, kitus teisės aktus, standartus, reikalavimus ir rekomenduojamą praktiką, kurie gali turėti įtakos šio priedo įgyvendinimui, taip pat apie bet kokius jų pakeitimus.
      8.2.   Šalys laiku praneša viena kitai apie visus siūlomus savo atitinkamų įstatymų, kitų teisės aktų, standartų, reikalavimų ir rekomenduojamos praktikos pakeitimus, tiek, kiek tie pakeitimai gali daryti poveikį šio priedo taikymui. Prireikus tokiame pranešime taip pat gali būti pateikta informacijos apie atitinkamas planavimo priemones, pavyzdžiui, atitinkamas metines ir (arba) daugiametes programas. Atsižvelgdamas į bet kuriuos tokius pakeitimus, Jungtinis komitetas prireikus gali priimti šio priedo pakeitimų pagal bendradarbiavimo memorandumo 7 punktą.
      8.3.   Siekdamos visuotiniu mastu suderinti ATM/ANS taisykles ir standartus, atitinkamais taisyklių nustatymo ar standartų ir rekomenduojamos praktikos rengimo etapais Šalys konsultuojasi viena su kita techniniais reguliavimo klausimais ATM/ANS srityje ir prireikus yra kviečiamos dalyvauti susijusių techninių įstaigų darbe.
      8.4.   Tuo tikslu ES ir ICAO toliau paprastina savo bendradarbiavimą, kad užtikrintų, jog ICAO priėmus Tarptautinės civilinės aviacijos konvencijos (Čikagos konvencija) priedų pakeitimų ES taisyklės būtų peržiūrėtos laiku, o svarstant ATM/ANS reikšmingus priedų pakeitimus ICAO būtų laiku pateikta pastabų.
      8.5.   ICAO laiku teikia informaciją ES apie savo sprendimus ir rekomendacijas, kuriais daromas poveikis su ATM/ANS susijusiems standartams ir rekomenduojamai praktikai, ir tuo tikslu suteikia neribotą prieigą prie ICAO raštų valstybėms ir elektroninių leidinių.
      8.6.   Atitinkamais atvejais ES siekia užtikrinti, kad atitinkami ES teisės aktai atitiktų su ATM/ANS susijusius ICAO standartus ir rekomenduojamą praktiką.
      8.7.   Kadangi Europos oro eismo valdymo pagrindinis planas yra glaudžiai susijęs su ICAO pasauliniu oro navigacijos planu bei jame pateikta aviacijos sistemos blokų atnaujinimo metodika, bendradarbiaudama su savo valstybėmis narėmis ir atsižvelgdama į savo poreikius bei patirtį diegiant SESAR, ES padės ICAO rengti su naujais ATM/ANS reikalavimais susijusius standartus ir rekomenduojamą praktiką ir pagalbinę medžiagą. Analogiškai, remdamasi savo pasauliniu oro navigacijos planu, aviacijos sistemos blokų atnaujinimo metodika ir susijusiomis veiksmų gairėmis, ICAO padės ES atnaujinti savo naujų ATM/ANS reikalavimų visuotinio sąveikumo standartus.
      8.8.   Nepaisant ES valstybių narių įsipareigojimų, kuriuos jos prisiėmė kaip Čikagos konvencijos susitariančiosios šalys, ES prireikus pradeda dialogą su ICAO, siekdama teikti techninę informaciją tais atvejais, kai taikant ES teisės aktus kyla klausimų, susijusių su atitiktimi ICAO standartams ir ICAO rekomenduojamos praktikos laikymusi.
      8.9.   Bendradarbiavimo veiksmai, kurių imamasi reguliavimo ir standartų nustatymo klausimais, negali prieštarauti galiojančioms ICAO taisyklių nustatymo procedūroms ar jais ES arba jos valstybių narių atžvilgiu ICAO negali būti nustatyta kokių nors naujų teisinių pareigų ar ataskaitų teikimo reikalavimų.
      9.   Techninės pagalbos projektai ir programos

      9.1.   Šalys koordinuoja valstybėms teikiamą pagalbą, siekdamos užtikrinti, kad būtų veiksmingai naudojami ištekliai ir nebūtų dubliuojamos pastangos, taip pat keičiasi informacija, įskaitant duomenis apie techninės pagalbos projektus ir programas, susijusius su ATM/ANS.
      10.   Regionų bendradarbiavimas

      10.1.   Šalys teikia pirmenybę veiklai, kuria siekiama sparčiau kurti Bendrą Europos dangų, įskaitant atitinkamą EASA veiklą ATM/ANS srityje, kur laikantis regioninio požiūrio atsiranda galimybių didinti išlaidų efektyvumą ir tobulinti priežiūros ir (arba) suderinimo procesus.
      10.2.   Kalbant apie 10.1 punktą, ypatingas dėmesys bus skiriamas rezultatais grindžiamam regioniniam požiūriui, ATM/ANS srities Europos techniniams reglamentams, funkciniams oro erdvės blokams, tinklo funkcijų vykdymui (įskaitant Europos aviacijos krizių koordinavimo padalinį – EACCC) ir SESAR bei Europos oro erdvės valdymo pagrindiniu planu grindžiamų naujų ATM/ANS koncepcijų diegimui ir stebėsenai.
      10.3.   Kad būtų įgyvendinti regionų bendradarbiavimo siekiai, ES ir ICAO regioninis biuras Paryžiuje palaikys glaudžius darbo santykius, be kita ko, jie abu dalyvaus atitinkamuose susitikimuose (pavyzdžiui, Bendro Europos dangaus komiteto posėdžiuose).
      10.4.   ES užtikrins Europos organizacijų, ES valstybių narių ir ICAO regioninio biuro veiksmų koordinavimą atsižvelgdama į šio priedo taikymo sritį, visų pirma tam, kad būtų prisidedama prie veiklos, susijusios su ICAO regioniniais planais.
      11.   Ekspertų pagalba

      11.1.   Nedarydama poveikio ekspertų pagalbos schemoms, parengtoms ne pagal šį priedą, ES ICAO prašymu siekia suteikti jai galimybę pasikviesti ekspertų, turinčių techninės patirties atitinkamose ATM/ANS srityse, užduotims atlikti ir dalyvauti veikloje, patenkančioje į šio priedo taikymo sritį. Tokias ekspertų pagalbos sąlygas Šalys išsamiau nustato darbo tvarkoje.
      12.   Peržiūra

      12.1.   Šalys reguliariai įvertina, kaip įgyvendinamas šis priedas, prireikus atsižvelgdamos į svarbius politikos ar reguliavimo srities pokyčius.
      12.2.   Šio priedo peržiūrą atlieka pagal bendradarbiavimo memorandumo 7 punktą įsteigtas Jungtinis komitetas (toliau – Jungtinis komitetas).
      13.   Įsigaliojimas, pakeitimai ir galiojimo nutraukimas

      13.1.   Šis priedas įsigalioja tą dieną, kai jį priima Jungtinis komitetas, ir lieka galioti iki jo nutraukimo.
      13.2.   Prireikus darbo tvarka, dėl kurios susitarta pagal šį priedą, įsigalioja tą dieną, kai ją priima Jungtinis komitetas.
      13.3.   Bet kokie pagal šį priedą patvirtintos darbo tvarkos pakeitimai arba jos galiojimo nutraukimas derinami su Jungtiniu komitetu.
      13.4.   Bet kuri Šalis šį priedą galioji gali bet kada nutraukti. Toks nutraukimas įsigalioja praėjus šešiems mėnesiams nuo tada, kai viena Šalis gavo kitos Šalies rašytinį pranešimą apie nutraukimą, jei per tą šešių mėnesių terminą Šalys abipusiu susitarimu neatšaukia minėto pranešimo apie nutraukimą.
      13.5.   Nedarant poveikio jokioms kitoms šio punkto nuostatoms, jei bendradarbiavimo memorandumas nutraukiamas, kartu nutraukiamas ir šis priedas, taip pat pagal jį patvirtinta darbo tvarka.


title: 1999 m. kovo 22 d. Tarybos sprendimas dėl Europos bendrijos bei jos valstybių narių ir Pietų Amerikos bendrosios rinkos bei jos Šalių bendrojo regionų bendradarbiavimo susitarimo sudarymo

text:
Svarbus teisinis pranešimas

|

31999D0279

Oficialusis leidinys L 112 , 29/04/1999 p. 0065 - 0084

		Tarybos sprendimas1999 m. kovo 22 d.dėl Europos bendrijos bei jos valstybių narių ir Pietų Amerikos bendrosios rinkos bei jos Šalių bendrojo regionų bendradarbiavimo susitarimo sudarymo(1999/279/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius kartu su 228 straipsnio 2 dalies pirmuoju sakiniu ir 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi pagal Sutarties 130u straipsnį Bendrija bendradarbiavimo vystymosi labui srityje turėtų skatinti tvarią besivystančių šalių ekonominę ir socialinę plėtrą, sklandžią ir laipsnišką šių šalių integraciją į pasaulio ekonomiką ir kovos su skurdu kampaniją šiose šalyse;kadangi Europos bendrijos vardu reikia patvirtinti Europos bendrijos bei jos valstybių narių ir Pietų Amerikos bendrosios rinkos bei jos Šalių 1995 m. gruodžio mėn. Madride pasirašytą bendrąjį regionų bendradarbiavimo susitarimą,NUSPRENDĖ:1 straipsnisBendrijos vardu patvirtinamas Europos bendrijos bei jos valstybių narių ir Pietų Amerikos bendrosios rinkos bei jos Šalių bendrasis regionų bendradarbiavimo susitarimas.Susitarimo tekstas pridedamas prie šio sprendimo [3].2 straipsnisRemiantis Susitarimo 26 straipsniu Tarybos pirmininkas pirmininkauja Bendradarbiavimo tarybai ir atstovauja Bendrijai toje taryboje. Komisijos atstovas pirmininkauja Bendradarbiavimo jungtiniam komitetui ir Prekybos jungtiniam pakomitečiui pagal jų darbo tvarkos taisykles ir atstovauja Bendrijai tose institucijose.3 straipsnisTarybos pirmininkas Bendrijos vardu siunčia pranešimą, numatytą Susitarimo 34 straipsnyje.4 straipsnisŠis sprendimas skelbiamas Europos bendrijų oficialiajame leidinyje.Priimta Briuselyje, 1999 m. kovo 22 d.Tarybos varduPirmininkasG. Verheugen[1] OL C 14, 1996 1 19, p. 3.[2] OL C 166, 1996 6 10, p. 40.[3] OL L 69, 1996 3 19, p. 4.--------------------------------------------------


title: 2012/531/BUSP: 2012 m. rugsėjo 25 d. Politinio ir saugumo komiteto sprendimas ES BAM Rafah/3/2012 dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo

text:
29.9.2012

               LT

               Europos Sąjungos oficialusis leidinys

               L 264/14

         POLITINIO IR SAUGUMO KOMITETO SPRENDIMAS ES BAM RAFAH/3/2012
   2012 m. rugsėjo 25 d.
   dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo
   (2012/531/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   kadangi:

               (1)

               pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus dėl ES BAM Rafah politinės kontrolės vykdymo ir strateginio vadovavimo jai, taip pat priimti sprendimą dėl misijos vadovo skyrimo;

               (2)

               Sąjungos vyriausioji įgaliotinė užsienio reikalams ir saugumo politikai pasiūlė ES BAM Rafah vadovu laikotarpiui nuo 2012 m. spalio 1 d. iki 2013 m. birželio 30 d. skirti pulkininką Francesco BRUZZESE DEL POZZO,

         PRIĖMĖ ŠĮ SPRENDIMĄ:
   1 straipsnis
   Pulkininkas Francesco BRUZZESE DEL POZZO skiriamas Europos Sąjungos pasienio pagalbos misijos Rafos perėjimo punktui (ES BAM Rafah) vadovu laikotarpiui nuo 2012 m. spalio 1 d. iki 2013 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2012 m. spalio 1 d.

      Priimta Briuselyje 2012 m. rugsėjo 25 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 327, 2005 12 14, p. 28.


2006 11 22           LT                                   Europos Sąjungos oficialusis leidinys                                                         C 285 E/75

                                                                                2005 m. gruodžio 1 d., ketvirtadienis

               P6_TA(2005)0450

               Prašymas ginti Giovanni Claudio Fava imunitetą

               Europos Parlamento sprendimas dėl prašymo ginti Giovanni Claudio Fava imunitetą ir privilegijas
                                                    (2005/2174(IMM))

               Europos Parlamentas,

               — atsižvelgdamas į 2005 m. liepos 1d. Giovanni Claudio Fava prašymą ginti jo imunitetą, paskelbtą
                 2005 m. liepos 6 d. plenariniame posėdyje,

               — išklausęs Giovanni Claudio Fava paaiškinimų pagal Darbo tvarkos taisyklių 7 straipsnio 3 dalį,

               — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10
                 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine
                 visuotine rinkimų teise 6 straipsnio 2 dalį,

               — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
                 sprendimus (1),

               — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

               — atsižvelgdamas į Teisės reikalų komiteto pranešimą (A6-0331/2005),

               1.    nusprendžia ginti Giovanni Claudio Fava imunitetą ir privilegijas;

               2.    paveda Pirmininkui perduoti šį sprendimą ir atsakingo komiteto pranešimą atitinkamoms Italijos Res-
               publikos valdžios institucijoms.

               (1) Byla 101/63, Wagner prieš Fohrmann ir Krier, 1964 m. Rink., p. 195, ir byla 149/85, Wybot prieš Faure ir kt., 1986 m.
                   Rink., p. 2391.

               P6_TA(2005)0451

               Pataisyto biudžeto Nr. 6/2005 projektas (Pakeitimas)

               Europos Parlamento rezoliucija dėl Europos Sąjungos 2005 finansinių metų pataisyto biudžeto
               Nr. 6/2005 projekto (IV skirsnis. Teisingumo Teismas. Tarnautojų teismo steigimas) su Tarybos patai-
                                            somis (C6-0404/2005 — 2005/2159(BUD))

               1 pakeitimas

               IV SKIRSNIS – Teisingumo teismas

               Personalo planas: dviejų nuolatinių B*3, dviejų nuolatinių C*1 ir keturių laikinų B*3 etatų sukūrimas.

               Dirbantis personalas

                                                                                2005 m. biudžetas ir PBP 6 (su
      Eilutė                   2005 m. biudžetas                    PBP 6/2005                         Pakeitimas
                                                                                pakeitimais)

                                 Įsipareigojimai                   Įsipareigojimai                    Įsipareigojimai                      Įsipareigojimai

 1100                                                                                Bazinės algos
                                           111633 022                         111964 022                                +73 000                      112 037 022
 1101                                                                                Išmokos šeimai
                                              8 940 000                          8 967 000                               +6 000                          8 973 000


title: 2015 m. liepos 20 d. Tarybos sprendimas (ES) 2015/1203, kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai

text:
23.7.2015

               LT

               Europos Sąjungos oficialusis leidinys

               L 195/44

         TARYBOS SPRENDIMAS (ES) 2015/1203
   2015 m. liepos 20 d.
   kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Lotta HÅKANSSON HARJU, Tore HULT ir Monalisa NORRMAN kadencijai tapo laisvos trys narių vietos ir

               (3)

               pasibaigus Carola GUNNARSSON, Ewa LINDSTRAND, Agneta LIPKIN, Kenth LÖVGREN, Roger MOGERT ir Anders ROSÉN kadencijai tapo laisvos šešios pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto nariais skiriami:

               —

               Joakim LARSSON, Västra Götalands läns landsting

               —

               Anna LJUNGDELL, Nynäshamns kommun

               —

               Tomas RISTE, Värmlands läns landsting

         2 straipsnis
   Likusiam kadencijos laikui iki 2020 m. sausio 25 d. Regionų komiteto pakaitiniais nariais skiriami:

               —

               Krister ANDERSSON, Västra Götalands läns landsting

               —

               Xamuel GONZALEZ WESTLING, Hofors kommun

               —

               Jonny LUNDIN, Härnösands kommun

               —

               Glenn NORDLUND, Örnsköldsviks kommun

               —

               Erik PELLING, Uppsala kommun

               —

               Ingeborg WIKSTEN, Västernorrlands läns landsting

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. liepos 20 d.

            Tarybos vardu

            Pirmininkė

         F. MOGHERINI

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: 2014/333/ES: 2014 m. birželio 5 d. Komisijos sprendimas dėl asmens duomenų apsaugos Europos e. teisingumo portale

text:
6.6.2014

               LT

               Europos Sąjungos oficialusis leidinys

               L 167/57

         KOMISIJOS SPRENDIMAS
   2014 m. birželio 5 d.
   dėl asmens duomenų apsaugos Europos e. teisingumo portale

      (2014/333/ES)

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   pasikonsultavusi su Europos duomenų apsaugos priežiūros pareigūnu,
   kadangi:

               (1)

               savo 2008 m. gegužės mėn. komunikate (1) Komisija nurodė sukursianti ir įdiegsianti Europos e. teisingumo portalą (toliau – Portalas), kuris bus valdomas glaudžiai bendradarbiaujant su valstybėmis narėmis;

               (2)

               2008 m. lapkričio 8 d. Daugiamečiame Europos e. teisingumo veiksmų plane 2009–2013 metams (2) Europos Komisijai buvo patikėtas Portalo įdiegimas. Portalas pradėjo veikti 2010 m. liepos 16 d. Priimti šį sprendimą prireikė tik dabar, nes Portalas tik dabar yra pasirengęs pirmam nacionalinių registrų sujungimui, susijusiam su asmens duomenų tvarkymu;

               (3)

               Portalo tikslas – prisidėti prie Europos teisminės erdvės pasiekimo, palengvinant ir sustiprinant prieigą prie teisingumo ir išnaudojant informacijos bei ryšių technologijas tarpvalstybiniams elektroniniams teismo procesams ir teisminiam bendradarbiavimui palengvinti;

               (4)

               Europos Sąjungos institucijos, įstaigos, organai ir agentūros, taip pat valstybės narės, kai jos įgyvendina Sąjungos teisę, turi paisyti pagrindinių teisių ir laikytis Europos Sąjungos pagrindinių teisių chartijoje pripažintų principų, visų pirma teisės į asmens duomenų apsaugą, nustatytos Chartijos 8 straipsnyje;

               (5)

               kadangi įvairūs su Portalu susiję Komisijos ir valstybių narių uždaviniai ir funkcijos bus susiję su skirtingais duomenų apsaugos įsipareigojimais ir prievolėmis, būtina juos aiškiai apibrėžti;

               (6)

               dėl specifinio su e. teisingumo portalu, kuriamu bendradarbiaujant Komisijai ir valstybėms narėms, susijusios veiklos pobūdžio Komisijos vaidmuo tvarkant asmens duomenis per Portalą yra ribotas. Reikia patikslinti, kad Komisija nėra atsakinga už Portale skelbiamą sujungtų nacionalinių duomenų bazių turinį;

               (7)

               Komisijos Portale vykdomam asmens duomenų tvarkymui taikomas Europos Parlamento ir Tarybos reglamentas (EB) Nr. 45/2001 (3). Šiomis aplinkybėmis Komisija visų pirma atsakinga už IT infrastruktūros suteikimą Portalo funkcijoms, įskaitant nacionalinių duomenų bazių sujungimą;

               (8)

               vadovaujantis Reglamentu (EB) Nr. 45/2001, asmens duomenų tvarkymo tikslai turi būti aiškiai nurodyti. Todėl Komisija asmens duomenis Portale turėtų tvarkyti tik jei tai daroma siekiant suteikti prieigą prie sujungtų nacionalinių duomenų bazių, kuriose yra asmens duomenų, suteikti interaktyvių paslaugų, leidžiančių naudotojams tiesiogiai bendrauti su atitinkamomis institucijomis kitoje valstybėje narėje, suteikti prieigą prie registruotiems naudotojams skirtos viešos informacijos ar suteikti kontaktinės informacijos;

               (9)

               Komisija sistemoje turėtų įdiegti pritaikytosios duomenų apsaugos koncepciją atitinkančias technologijas. Įgyvendinant šią koncepciją, su asmens duomenų tvarkymu Portale susijusios funkcijos, taip pat kitų Portalo funkcijų projektavimo metu turėtų būti atliktas privatumo ir duomenų apsaugos poveikio įvertinimas. Šiame įvertinime bus nustatyti galimi susiję duomenų apsaugos pavojai. Jame taip pat bus apibrėžtos atitinkamos priemonės ir apsaugos priemonės, kurios turi būti įtrauktos į sistemą, kad būtų apsaugoti asmens duomenys;

               (10)

               Komisija turėtų nuolat atitinkamai saugumo požiūriu vertinti, kaip vykdomas nacionalinių duomenų bazių sujungimo darbas;

               (11)

               per Portalą galima prieiti tik prie viešai prieinamos sujungtų nacionalinių duomenų bazių informacijos. Neturėtų būti galima per Portalą informaciją iš skirtingų sujungtų nacionalinių duomenų bazių apjungti skirtingiems tikslams,

         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu nustatomos Europos Komisijos funkcijos ir pareigos, susijusios su duomenų apsaugos reikalavimais tvarkant asmens duomenis Europos e. teisingumo portale (toliau – Portalas).
   2 straipsnis
   Apibrėžtys
   Šiame sprendime vartojamų terminų apibrėžtys nustatytos Reglamente (EB) Nr. 45/2001. Kitų vartojamų terminų apibrėžtys:
   a)   Europos e. teisingumo dalyvis – bet kuris valstybės narės arba Europos e. teisingumo organizacijos partnerės atstovas, kuriam suteiktas leidimas keisti Portalo turinį (jo dalis);
   b)   sujungtos nacionalinės duomenų bazės – duomenų bazės, kuriose yra viešai prieinamos informacijos, kurias valdo valstybės narės ir kiti subjektai, kaip antai profesinės asociacijos ir nepelno organizacijos, kurios per Portalą yra sujungtos taip, kad nacionaliniu lygmeniu prieinamą informaciją būtų galima pasiekti per Portalą;
   c)   viešai prieinama informacija – informacija, prieinama visuomenei internetu;
   d)   registruotas naudotojas – Portalo naudotojas, užsiregistravęs Portale per Europos Komisijos tapatybės atpažinimo sistemą (ECAS), pavyzdžiui, Europos e. teisingumo dalyvis.
   3 straipsnis
   Duomenų tvarkymas
   Komisija asmens duomenis Portale tvarko tik tokia apimtimi, kiek tai reikalinga siekiant:

               a)

               suteikti prieigą prie sujungtų nacionalinių duomenų bazių, kuriose yra asmens duomenų;

               b)

               suteikti interaktyvias paslaugas, leidžiančias registruotiems naudotojams tiesiogiai bendrauti su atitinkamomis institucijomis kitoje valstybėje narėje;

               c)

               suteikti prieigą prie viešosios informacijos, skirtos registruotiems naudotojams;

               d)

               suteikti kontaktinės informacijos.

         4 straipsnis
   Duomenų valdytojo pareigos
   1.   Komisija vykdo duomenų valdytojo pareigas, kaip nustatyta Reglamento (EB) Nr. 45/2001 2 straipsnio d punkte, vadovaudamasi šiame straipsnyje nurodytomis atitinkamomis savo pareigomis Portale.
   2.   Komisija užtikrina Portalo IT infrastruktūros prieinamumą, priežiūrą ir saugumą.
   3.   Komisija yra atsakinga už šias tvarkymo operacijas:

               a)

               iš sujungtų nacionalinių duomenų bazių gautų asmens duomenų arba registruotų naudotojų asmens duomenų organizavimą;

               b)

               atskleidimą persiunčiant;

               c)

               platinimą ar kitokį galimybės naudotis duomenimis sudarymą;

               d)

               lyginimą ar sujungimą.

         4.   Kad galėtų vykdyti savo kaip duomenų valdytojo pareigas, Komisija apibrėžia reikalingas politikos priemones ir taiko atitinkamus techninius sprendimus.
   5.   Komisija įgyvendina technines priemones, reikalingas užtikrinti asmens duomenų saugumą juos perduodant ir rodant Portale, visų pirma bet kokio persiuntimo į Portalą ir iš jo konfidencialumą ir vientisumą.
   6.   Komisija nėra atsakinga už jokius duomenų apsaugos aspektus, susijusius su:

               a)

               bet kokių iš sujungtų nacionalinių duomenų bazių gautų duomenų pradiniu surinkimu ir saugojimu;

               b)

               bet kokiu valstybių narių priimtu sprendimu šiuos duomenis paskelbti per Portalą;

               c)

               bet kokių iš sujungtų nacionalinių duomenų bazių gautų duomenų turiniu, paskelbtu per Portalą.

         7.   Komisijos pareigos nedaro poveikio valstybių narių ir kitų subjektų pareigoms dėl jų valdomų sujungtų nacionalinių duomenų bazių turinio ir veikimo.
   5 straipsnis
   Informaciniai įsipareigojimai
   1.   Komisija duomenų subjektams pateikia informaciją, nurodytą Reglamento (EB) Nr. 45/2001 11 ir 12 straipsniuose, kalbant apie informaciją, už kurią Komisija yra atsakinga pagal šį sprendimą.
   2.   Nepaisant valstybių narių ir kitų subjektų, valdančių sujungtas nacionalines duomenų bazes, įsipareigojimų duomenų subjektų atžvilgiu, Komisija taip pat teikia duomenų subjektams informaciją apie tai, į ką kreiptis norint veiksmingai įgyvendinti jų teises į informaciją, gauti prieigą, taisyti ir reikšti prieštaravimą vadovaujantis taikytinais duomenų apsaugos teisės aktais. Komisija nurodo konkrečius valstybių narių ar kitų subjektų pareiškimus apie privatumo apsaugą.
   3.   Komisija Portale taip pat paskelbia:

               a)

               valstybių narių privatumo pranešimų, nurodytų 2 dalyje, vertimus į Portalo kalbas;

               b)

               išsamų aiškios ir suprantamos formos privatumo pranešimą dėl Portalo pagal Reglamento (EB) Nr. 45/2001 11 ir 12 straipsnius.

         6 straipsnis
   Asmens duomenų saugojimas
   1.   Kalbant apie keitimąsi informacija iš sujungtų nacionalinių duomenų bazių, Portale nesaugomi jokie su duomenų subjektais susiję asmens duomenys. Visi tokie duomenys saugomi valstybių narių ar kitų subjektų valdomose nacionalinėse duomenų bazėse.
   2.   Portale nesaugomi asmens duomenys, susiję su Portalo naudotojais ar pateikti Portalo naudotojų, išskyrus atvejus, kai jie užsiregistravo kaip registruoti naudotojai. Registruotų naudotojų asmens duomenys saugomi iki šių naudotojų prašymo jų registraciją panaikinti. Vadovaujantis 3 straipsniu, asmens duomenys apie Europos e. teisingumo dalyvius ar kontaktinius asmenis saugomi tik tol, kol šie asmenys vykdo savo pareigas.
   7 straipsnis
   Įsigaliojimo data
   Šis sprendimas įsigalioja 20-ą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. birželio 5 d.

            Komisijos vardu

            Pirmininkas

         José Manuel BARROSO

      (1)  COM(2008) 329 galutinis, 2008 5 30.

      (2)  OL C 75, 2009 3 31, p. 1.

      (3)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo


title: 2006/546/EB,Euratomas: 2006 m. liepos 6 d.  Valstybių narių vyriausybių atstovų sprendimas dėl Europos Bendrijų Teisingumo Teismo teisėjo skyrimo

text:
5.8.2006

               LT

               Europos Sąjungos oficialusis leidinys

               L 215/30

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2006 m. liepos 6 d.
   dėl Europos Bendrijų Teisingumo Teismo teisėjo skyrimo
   (2006/546/EB, Euratomas)
   EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   kadangi:
   Pagal sutarčių nuostatas kas treji metai iš dalies atnaujinama Europos Bendrijų Teisingumo Teismo sudėtis, paskiriant naujus narius šešerių metų kadencijai. Be 2006 m. balandžio 6 d. paskirtų dvylikos teisėjų ir keturių generalinių advokatų, laikotarpiui nuo 2006 m. spalio 7 d. iki 2012 m. spalio 6 d. valstybių narių vyriausybės turi paskirti dar vieną teisėją,
   NUSPRENDĖ:
   1 straipsnis
   Thomas VON DANWITZ skiriamas Europos Bendrijų Teisingumo Teismo teisėju laikotarpiui nuo 2006 m. spalio 7 d. iki 2012 m. spalio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. liepos 6 d.

            Pirmininkas

         E. KOSONEN


Svarbus teisinis pranešimas

|

2006/569/EB: 2006 m. balandžio 11 d. Komisijos sprendimas dėl Europos bendrijos ir Čilės Respublikos susitarimo pasikeičiant laiškais dėl prie Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo VI priedėlio pakeitimų sudarymo - Susitarimas pasikeičiant laiškais tarp Europos bendrijos ir Čilės Respublikos dėl prie Europos bendrijos bei jos valstybių narių ir Čilės Respublikos Asociacijos susitarimo pridėto Prekybos vynu susitarimo VI priedėlio pakeitimų

Oficialusis leidinys L 231 , 24/08/2006 p. 0139 - 0143

		Komisijos sprendimas2006 m. balandžio 11 d.dėl Europos bendrijos ir Čilės Respublikos susitarimo pasikeičiant laiškais dėl prie Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo VI priedėlio pakeitimų sudarymo(2006/569/EB)EUROPOS BENDRIJŲ KOMISIJAatsižvelgdama į Europos bendrijos steigimo sutartį,atsižvelgdama į 2005 m. vasario 28 d. Tarybos sprendimą 2005/269/EB dėl Susitarimo, įsteigiančio Europos bendrijos bei jos valstybių narių ir Čilės Respublikos asociaciją sudarymo, ypač į jo 3 straipsnio 1 dalį [1],kadangi:(1) Atsižvelgiant į 2005 m. birželio 13– 14 d. Madride vykusių Prekybos vynu susitarimo antrojo Jungtinio komiteto ir ES ir Čilės asociacijos susitarimo Prekybos spiritiniais ir aromatiniais gėrimais susitarimo pirmojo Jungtinio komiteto susitikimų išvadas, būtina iš dalies pakeisti prie Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo VI priedėlį, kad būtų leista Čilės vidaus rinkoje ribotais kiekiais iki 2014 m. sausio 1 d. naudoti kai kuriuos Čilės prekių ženklus, kurie sutampa su Bendrijos geografinėmis nuorodomis, nuo 2006 m. balandžio 24 d.(2) Todėl pagal Prekybos vynu susitarimo 29 straipsnio 2 dalį Bendrija ir Čilės Respublika susitarė sudaryti Susitarimą pasikeičiant laiškais dėl jo VI priedėlio pakeitimo.(3) Todėl šį pasikeitimą laiškais reikėtų patvirtinti.(4) Šiame sprendime numatytos priemonės atitinka Vyno vadybos komiteto nuomonę,NUSPRENDĖ:1 straipsnisEuropos bendrijos ir Čilės Respublikos Susitarimas pasikeičiant laiškais, pakeičiantis prie Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo VI priedėlį, patvirtinamas Bendrijos vardu.Susitarimo tekstas pridedamas prie šio sprendimo.2 straipsnisUž žemės ūkį ir kaimo plėtrą atsakingas Komisijos narys yra įgaliojamas pasirašyti šį Bendriją saistantį Susitarimą pasikeičiant laiškais.Priimta Briuselyje, 2006 m. balandžio 11 d.Komisijos varduMariann Fischer BoelKomisijos narė[1] OL L 84, 2005 4 2, p. 19.--------------------------------------------------Susitarimas pasikeičiant laiškaistarp Europos bendrijos ir Čilės Respublikos dėl prie Europos bendrijos bei jos valstybių narių ir Čilės Respublikos Asociacijos susitarimo pridėto Prekybos vynu susitarimo VI priedėlio pakeitimųLAIŠKAS Nr. 1Europos bendrijos laiškasBriuselis, 2006 m. balandžio 24 d.Gerbiamasis pone,Turiu garbę paminėti susitikimus dėl techninių adaptacijų, kurie vyko pagal prie 2002 m. lapkričio 18 d. Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo 29 straipsnio 2 dalį, kurioje nurodyta, kad Susitariančiosios Šalys bendru sutarimu gali iš dalies pakeisti šio Susitarimo priedėlius atsižvelgdamos į Šalių įstatymų ir taisyklių pakeitimus.Šiuose susitikimuose buvo nuspręsta, kad kai kurie su Bendrijos geografinėmis nuorodomis sutampantys Čilės prekių ženklai turi būti įtraukti į VI priedėlį (7 straipsnyje nurodytas prekių ženklų sąrašas).Todėl turiu garbę pasiūlyti, kad Prekybos vynu susitarimo VI priedėlis būtų pakeistas pridedamu priedėliu, kuris įsigalioja nuo šiandien.Būčiau dėkinga, jei patvirtintumėte, kad Jūsų Vyriausybė sutinka su šio laiško turiniu.Reiškiu Jums savo didžią pagarbą.Europos bendrijos varduMariann Fischer BoelLAIŠKAS Nr. 2Čilės laiškasBriuselis, 2006 m. balandžio 24 d.Gerbiamoji ponia,Turiu garbę pranešti, kad gavau šios dienos Jūsų laišką, kuriame rašoma:"Aš turiu garbę paminėti susitikimus dėl techninių adaptacijų, kurie vyko pagal prie 2002 m. lapkričio 18 d. Europos bendrijos bei jos valstybių narių ir Čilės Respublikos asociacijos susitarimo pridėto Prekybos vynu susitarimo 29 straipsnio 2 dalį, kurioje nurodyta, kad Susitariančiosios Šalys bendru sutarimu gali iš dalies pakeisti šio Susitarimo priedėlius atsižvelgdamos į Šalių įstatymų ir taisyklių pakeitimus.Šiuose susitikimuose buvo nuspręsta, kad kai kurie su Bendrijos geografinėmis nuorodomis sutampantys Čilės prekių ženklai turi būti įtraukti į VI priedėlį (7 straipsnyje nurodytas prekių ženklų sąrašas).Todėl turiu garbę pasiūlyti, kad Prekybos vynu susitarimo VI priedėlis būtų pakeistas pridedamu priedėliu, kuris įsigalioja nuo šiandien.Būčiau dėkinga, jei patvirtintumėte, kad Jūsų Vyriausybė sutinka su šio laiško turiniu."Turiu garbę pranešti, kad Čilės Respublika pritaria šio laiško turiniui.Ponia, reiškiu Jums savo didžią pagarbą.Čilės Respublikos varduOscar Alcamán Riffo--------------------------------------------------""VI PRIEDĖLIS7 STRAIPSNYJE NURODYTI PREKIŲ ŽENKLAIA. 7 straipsnio 2 dalyje nurodytų prekių ženklų sąrašasAlgarvesAlsaciaAstiBadenBorgoñoBurdeosCarmen MargauxCarmen RhinCava del ReynoCava VergaraCavanegraChampagne GrandierChampaña RabatChampagne RabatChampaña GrandierChampaña ValdiviesoChampenoise GrandierChampenoise RabatErrazuriz Panquehue CortonNueva ExtremaduraJerez R. RabatLa RiojaMoselleOro del RhinPortofinoPorto FrancoProvenceR Oporto RabatRibeiroSavoia MarchettiToroUvita de Plata BorgoñaViña Carmen MargauxViña Manquehue JerezViña Manquehue OportoViña San Pedro Gran Vino BurdeosB. 7 straipsnio 2a dalyje nurodytų prekių ženklų sąrašas [1]Champagne MonterreyChampagne Conde del MauleChampagne L'HeritageChampagne SubercaseauxChampagne Santa EmilianaChampagne CimaChampagne Santa CarolinaChampagne PlanellaChampagne Ambassador, Rosé AmbassadorChampagne Merlot ValdiviesoChampagne UndurragaChampagne SupremeChampagne Santa AdelaChampagne TocornalChampagne TarapacáChampagne, Champenoise Viña MarJerez CasinoJerez Montalbán La FortunaJerez ZalameroChablis Santa BlancaChablis MacayaPommard MacayaPommard CanepaPommard Viña el ArrayanOporto CasinoOporto TraversoOporto Diamante CentenarioEsencia""[1] Vyno, spiritinių ir aromatinių gėrimų, išvardytų prie Europos bendrijos bei jos valstybių narių ir Čilės Respublikos asociacijos susitarimo pridėtų Prekybos vynu susitarimo ir Prekybos spiritiniais ir aromatiniais gėrimais susitarimo B sąrašuose, kiekis neviršija 22000 hl per metus.--------------------------------------------------


title: 2003 m. liepos 24 d. Komisijos Sprendimas dėl Universaliųjų paslaugų direktyvos 18 straipsnyje nurodyto minimalaus skirtųjų linijų rinkinio su suderintomis charakteristikomis ir atitinkamų standartų

text:
Svarbus teisinis pranešimas

|

32003D0548

Oficialusis leidinys L 186 , 25/07/2003 p. 0043 - 0045

		Komisijos sprendimas2003 m. liepos 24 d.dėl Universaliųjų paslaugų direktyvos 18 straipsnyje nurodyto minimalaus skirtųjų linijų rinkinio su suderintomis charakteristikomis ir atitinkamų standartų(2003/548/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. kovo 7 d. Europos Parlamento ir Tarybos direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) [1], ypač į jos 18 straipsnio 3 dalį,kadangi:(1) Universaliųjų paslaugų direktyvos 18 straipsnio 3 dalyje numatyta, kad skirtųjų linijų minimalus rinkinys su suderintomis charakteristikomis ir atitinkami standartai skelbiami Europos Sąjungos oficialiajame leidinyje kaip dalis standartų sąrašo, nurodyto 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) [2] 17 straipsnyje.(2) Minimalus skirtųjų linijų rinkinys buvo nustatytas 1992 m. birželio 5 d. Tarybos direktyvos 92/44/EEB dėl atvirojo tinklo teikimo (ATT) nuostatos taikymo skirtosioms linijoms [3], su paskutiniais pakeitimais, padarytais Komisijos sprendimu 98/80/EB [4], II priede. Šią direktyvą nuo 2003 m. liepos 25 d. panaikino Pagrindų direktyva.(3) Šiuo sprendimu pratęsiamas minimalaus skirtųjų linijų rinkinio teisinis pagrindas, siekiant įgyvendinti atitinkamas Pagrindų direktyvos ir Universaliųjų paslaugų direktyvos nuostatas. Šiame sprendime minimalus skirtųjų linijų rinkinys yra toks pats kaip ir Direktyvoje 92/44/EEB, tik nuorodos į Europos telekomunikacijų standartus (ETS) buvo pakeistos nuorodomis į Europos standartus (EN), kaip 2001 metais buvo suderinta su Europos telekomunikacijų standartų institutu. Tačiau skirtosios linijos, kurios atitinka ankstesnius ETS standartus, ir toliau turėtų būti laikomos atitinkančiomis minimalaus skirtųjų linijų rinkinio reikalavimus.(4) Šiame sprendime įvardytas minimalus skirtųjų linijų rinkinys su suderintomis charakteristikomis ir atitinkami standartai. Jis yra neatsiejama standartų, paskelbtų vadovaujantis Pagrindų direktyvos 2002/21/EB 17 straipsniu, dalis. Dabartinis standartų sąrašo variantas, kuriame nurodytos tik neprivalomosios nuostatos, buvo paskelbtas Europos Sąjungos oficialiajame leidinyje 2002 m. gruodžio mėnesį [5]. Kadangi yra procedūrinių ir teisinio poveikio skirtumų, tikslinga skirti standartų sąrašo skyrius, į kuriuos įtrauktos privalomos nuostatos šiame sprendime, nuo tų skyrių, į kuriuos įtrauktos tik neprivalomos nuostatos.(5) Šiame sprendime numatytos priemonės atitinka Ryšių komiteto nuomonę,NUSPRENDĖ:Vienintelis straipsnisMinimalus skirtųjų linijų rinkinys su suderintomis charakteristikomis ir atitinkami standartai yra išdėstyti priede.Priimta Briuselyje, 2003 m. liepos 24 d.Komisijos varduErkki LiikanenKomisijos narys[1] OL L 108, 2002 4 24, p. 51.[2] OL L 108, 2002 4 24, p. 33.[3] OL L 165, 1992 6 19, p. 27.[4] OL L 14, 1998 1 20, p. 27.[5] OL C 331, 2002 12 31, p. 32.--------------------------------------------------PRIEDASELEKTRONINIŲ RYŠIŲ TINKLŲ, PASLAUGŲ IR SUSIJUSIŲ PRIEMONIŲ BEI PASLAUGŲ STANDARTŲ IR (ARBA) SPECIFIKACIJŲ SĄRAŠASPrivalomoji dalisMinimalaus skirtųjų linijų rinkinio identifikavimas1. TikslasŠiame dokumente įvardytas minimalus skirtųjų linijų rinkinys su suderintomis charakteristikomis ir atitinkami standartai, nurodyti Direktyvos 2002/22/EB (Universaliųjų paslaugų direktyva) 18 straipsnyje.Šis sąrašas yra standartų sąrašo, nurodyto Direktyvos 2002/21/EB (Pagrindų direktyva) 17 straipsnyje, dalis.Šis dokumentas papildo elektroninių ryšių tinklų, paslaugų ir susijusių priemonių bei paslaugų standartų ir (arba) specifikacijų sąrašą, paskelbtą Europos Bendrijų oficialiajame leidinyje 2002 m. gruodžio mėnesį [1].2. Techniniai standartaiŠiame dokumente minimi standartai — tai ETSI parengti standartai pagal galiojančią ETSI nomenklatūrą. Vadovaujantis "ETSI direktyvomis" [2], šie parengti standartai apibrėžiami taip:Europos standartas (telekomunikacijų serija), EN: ETSI parengtas standartas, kuriame pateiktos normatyvinės nuostatos, patvirtintas skelbimui procese, kuriame dalyvavo nacionalinės standartų organizacijos ir (arba) ETSI nacionalinės delegacijos, su išvadomis dėl neveikimo ir perkėlimo į nacionalinę teisę.Suderintas standartas: EN (telekomunikacijų serijos), kurį parengti pagal Direktyvą 98/48/EB (naujausias Tarybos direktyvos 83/189/EEB pakeitimas) Europos Komisija įgaliojo ETSI ir kuris buvo parengtas atsižvelgiant į esminius taikomus "Naujojo požiūrio" direktyvos reikalavimus bei kuris vėliau buvo paskelbtas Europos Bendrijų oficialiajame leidinyje.Šiame sąraše nurodyta standartų versija yra versija, galiojanti sąrašo paskelbimo metu.3. Adresai, kur galima gauti nurodytus dokumentusETSI publikacijų biuras [3]Pašto adresas: | F-06921 Sophia Antipolis Cedex France |Telefonas: | (0033) 4 9294 4241 (0033) 4 9294 4258 |Faksas: | (0033) 4 9395 8133 |El. paštas: | publications@etsi.fr |Interneto svetainė: | http://www.etsi.fr |4. Nuorodos į ES teisės aktusSąraše daromos nuorodos į šiuos teisės aktus, kuriuos galima rasti http://europa.eu.int/information_society/topics/telecoms/regulatory/index_en.htm- 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (OL L 108, 2002 4 24, p. 33).- 2002 m. kovo 7 d. Europos Parlamento ir Tarybos direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) (OL L 108, 2002 4 24, p. 51).Minimalaus skirtųjų linijų rinkinio su suderintomis charakteristikomis ir atitinkamų standartų identifikavimasANALOGINĖS SKIRTOSIOS LINIJOSSkirtosios linijos tipas | Standartas | Pastabos |Įprastos kokybės balso dažnių | –dvilaidė: ETSI EN 300 448arba –keturlaidė: ETSI EN 300 451 | Sujungimo charakteristikų ir tinklo sąsajos pristatymas |Specialios kokybės balso dažnių | –dvilaidė: ETSI EN 300 449arba –keturlaidė: ETSI EN 300 452 | Sujungimo charakteristikų ir tinklo sąsajos pristatymas |Skirtosios linijos tipas | Standartas | Pastabos |64 kbit/s | —ETSI EN 300 288—ETSI EN 300 289 | Tinklo sąsajos pristatymas Sujungimo charakteristikos |2048 kbit/s — E1 (nestruktūrinė) | —ETSI EN 300 418—ETSI EN 300 247 | Tinklo sąsajos pristatymas Sujungimo charakteristikos |2048 kbit/s — E1 (struktūrinė) | —ETSI EN 300 418—ETSI EN 300 419 | Tinklo sąsajos pristatymas Sujungimo charakteristikos |[1] OL C 331, 2002 12 31, p. 32.[2] Skelbiamos http://portal.etsi.org/directives/.[3] ETSI dokumentus galima parsisiųsti iš ETSI publikacijų parsisiųsdinimo vietos (http://pda.etsi.org/pda/queryform.asp).--------------------------------------------------


title: 2015 m. kovo 20 d. Tarybos sprendimas (BUSP) 2015/485, kuriuo pratęsiamas Europos Sąjungos specialiojo įgaliotinio Kosove įgaliojimų terminas

text:
21.3.2015

               LT

               Europos Sąjungos oficialusis leidinys

               L 77/12

         TARYBOS SPRENDIMAS (BUSP) 2015/485
   2015 m. kovo 20 d.
   kuriuo pratęsiamas Europos Sąjungos specialiojo įgaliotinio Kosove (1) įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 25 d. Taryba priėmė sprendimą 2012/39/BUSP (2), kuriuo Samuel ŽBOGAR paskirtas Europos Sąjungos specialiuoju įgaliotiniu (toliau – ES specialusis įgaliotinis) Kosove. ES specialiojo įgaliotinio įgaliojimų terminas paskutinį kartą buvo pakeistas Tarybos sprendimu 2014/400/BUSP (3). ES specialiojo įgaliotinio įgaliojimų terminas baigiasi 2015 m. vasario 28 d.;

               (2)

               ES specialiojo įgaliotinio įgaliojimų terminas turėtų būti pratęstas papildomam aštuonių mėnesių laikotarpiui;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Europos Sąjungos specialiojo įgaliotinio (toliau – ES specialusis įgaliotinis) Samuel ŽBOGAR įgaliojimų terminas pratęsiamas iki 2015 m. spalio 31 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos Kosove tikslais. Šie tikslai apima vieno iš svarbiausių vaidmenų atlikimą siekiant, kad būtų sukurtas stabilus, perspektyvus, taikus, demokratinis ir daugiatautis Kosovas, stiprinant stabilumą regione ir prisidedant prie bendradarbiavimo regione ir gerų kaimyniškų santykių Vakarų Balkanuose, taip pat kuriant Kosovą, kuris būtų įsipareigojęs laikytis teisinės valstybės principo bei užtikrinti mažumų, kultūros bei religinio paveldo apsaugą, taip pat remiant Kosovo pažangą siekiant narystės Sąjungoje pagal regiono europinę perspektyvą ir vadovaujantis atitinkamomis Tarybos išvadomis.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti Sąjungos rekomendacijas ir paramą politiniame procese;

               b)

               skatinti bendrą Sąjungos politinį koordinavimą Kosove;

               c)

               skatinti aktyvesnį Sąjungos dalyvavimą vykdant veiklą Kosove ir užtikrinti, kad toks dalyvavimas būtų darnus ir veiksmingas;

               d)

               vietoje teikti politines rekomendacijas Europos Sąjungos teisinės valstybės misijos Kosove (EULEX KOSOVO) vadovui, be kita ko, su vykdomosiomis pareigomis susijusių klausimų politiniais aspektais;

               e)

               užtikrinti Sąjungos veiksmų Kosove nuoseklumą ir suderinamumą, be kita ko, vietoje prižiūrint EULEX pereinamąjį procesą;

               f)

               laikantis regiono europinės perspektyvos remti Kosovo pažangą siekiant narystės Sąjungoje, pasitelkiant tikslines viešosios komunikacijos priemones ir Sąjungos informavimo veiklą, kuri užtikrintų Kosovo visuomenės geresnį su Sąjunga susijusių reikalų supratimą ir paramą, įskaitant EULEX veiklą;

               g)

               sudaryti palankesnes sąlygas siekti pažangos įgyvendinant politinius, ekonominius ir Europos prioritetus, stebėti tokią pažangą ir ją remti pagal atitinkamų institucijų kompetenciją ir atsakomybę;

               h)

               prisidėti prie pagarbos žmogaus teisėms ir pagrindinėms laisvėms, įskaitant moterų ir vaikų teises bei laisves ir mažumų apsaugą, plėtojimo ir stiprinimo Kosove pagal Sąjungos žmogaus teisių politiką ir Sąjungos gaires dėl žmogaus teisių;

               i)

               padėti įgyvendinti Belgrado ir Prištinos dialogą, kuriam tarpininkauja Sąjunga.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (toliau – EIVT) ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2015 m. kovo 1 d. iki 2015 m. spalio 31 d. susijusioms išlaidoms padengti skiriama orientacinė finansavimo suma yra 1 520 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles. Konkursuose dėl sutarčių sudarymo leidžiama dalyvauti Vakarų Balkanų regiono šalių nacionaliniams subjektams.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   Paskirti darbuotojai skiriami padėti ES specialiajam įgaliotiniui vykdyti įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo. ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti deleguoti darbuotojus dirbti su ES specialiuoju įgaliotiniu. Atlyginimą tokiems deleguotiems darbuotojams moka atitinkamai ta valstybė narė, atitinkama Sąjungos institucija arba EIVT. Valstybių narių į Sąjungos institucijas arba EIVT deleguoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi deleguoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   1.   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (4).
   2.   Vyriausiajam įgaliotiniui suteikiami įgaliojimai laikantis ES įslaptintos informacijos apsaugai užtikrinti skirtų saugumo taisyklių NATO/KFOR atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE/EU CONFIDENTIAL“ lygio slaptumo žyma.
   3.   Vyriausiajam įgaliotiniui suteikiami įgaliojimai, atsižvelgiant į ES specialiojo įgaliotinio veiklos poreikius, Jungtinėms Tautoms (JT) ir Europos saugumo ir bendradarbiavimo organizacijai (ESBO) laikantis ES įslaptintos informacijos apsaugai užtikrinti skirtų saugumo taisyklių atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE/EU RESTRICTED“ lygio slaptumo žyma. Šiuo tikslu sudaromi vietos susitarimai.
   4.   Vyriausiajam įgaliotiniui suteikiami įgaliojimai su šiuo sprendimu susijusioms trečiosioms šalims atskleisti neįslaptintus ES dokumentus, susijusius su Tarybos svarstymais dėl veiksmų, kuriems pagal Tarybos darbo tvarkos taisyklių (5) 6 straipsnio 1 dalį taikomas profesinės paslapties reikalavimas.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija ir (arba) valstybės narės regione teikia logistinę paramą.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas ES specialiojo įgaliotinio įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT gairėmis, kuriame numatomos konkrečios fizinės, organizacinės ir procedūrinės saugumo priemonės, kuris reglamentuoja personalo saugaus atvykimo į jo atsakomybei priskirtą teritoriją ir judėjimo toje teritorijoje valdymą, taip pat saugumo incidentų valdymą, ir kuriame numatomas biuro nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl jo atsakomybei priskirtoje teritorijoje esančių sąlygų;

               c)

               užtikrindamas, kad prieš atvykstant arba atvykus į jo atsakomybei priskirtą teritoriją visiems ES specialiojo įgaliotinio darbuotojų grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į rizikos lygį toje teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali taip pat teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, nuoseklumo ir veiksmingumo užtikrinimo bei padeda užtikrinti, kad visos Sąjungos priemonės ir valstybių narių veiksmai būtų vykdomi suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su valstybių narių atstovybių vadovais ir Sąjungos delegacijų regione vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis vietoje teikia politines rekomendacijas EULEX KOSOVO vadovui, be kita ko, su vykdomosiomis pareigomis susijusių klausimų politiniais aspektais. ES specialusis įgaliotinis ir civilinis operacijos vadas prireikus konsultuojasi tarpusavyje.
   3.   ES specialusis įgaliotinis taip pat palaiko ryšius su atitinkamais vietos organais ir kitais tarptautiniais bei regioniniais subjektais veiksmų vietoje.
   4.   ES specialusis įgaliotinis kartu su kitais veiksmų vietoje esančiais Sąjungos subjektais užtikrina informacijos platinimą ir veiksmų vietoje esančių Sąjungos subjektų keitimąsi informacija, kad padėtis būtų kuo labiau vienodai suprantama ir vertinama.
   13 straipsnis
   Pagalba pretenzijų atveju
   ES specialusis įgaliotinis ir jo personalas teikia pagalbą, susijusią su atsaku į bet kokias pretenzijas ir prievoles, kylančias dėl ankstesnių ES specialiųjų įgaliotinių Kosove įgaliojimų vykdymo, ir dėl tokių tikslų suteikia administracinę pagalbą bei prieigą prie atitinkamų dokumentų.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Iki 2015 m. rugpjūčio mėn. pabaigos ES specialusis įgaliotinis pateikia Tarybai, vyriausiajam įgaliotiniui ir Komisijai išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2015 m. kovo 1 d.

      Priimta Briuselyje 2015 m. kovo 20 d.

            Tarybos vardu

            Pirmininkas

         E. RINKĒVIČS

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  2012 m. sausio 25 d. Tarybos sprendimas 2012/39/BUSP, kuriuo skiriamas Europos Sąjungos specialusis įgaliotinis Kosove (OL L 23, 2012 1 26, p. 5).

      (3)  2014 m. birželio 26 d. Tarybos sprendimas 2014/400/BUSP, kuriuo pratęsiamas Europos Sąjungos specialiojo įgaliotinio Kosove įgaliojimų terminas (OL L 188, 2014 6 27, p. 68).

      (4)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      (5)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).